gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5211, del 03-03-2006 (2006/1978)

Notificació als hereus del causant José Sarmiento Jordano de la sentència dictada en el juí verbal número 92/2004.
------------------------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/1978


Organisme emissor
:   Jutjat de Primera Instància Número 20 de València

Tipus de document
:   Edicte

Notificació als hereus del causant José Sarmiento Jordano de la sentència dictada en el juí verbal número 92/2004. [2006/F1978]  
Procediment: assumpte civil 92/2004.  
Juí: juí verbal 92/2004.  
Part demandant: Muñiz y H. de Alba, 20 CP.  
Part demandada: hereus del causant José Sarmiento Jordano.  
En el juí esmentat, s'ha dictat la sentència que té l'encapçalament i la decisió literal següent:  
«Carmen Moreno Martínez, magistrada jutgessa de Primera Instància número 20 de València, he vist les presents actuacions del juí verbal número 92/2004, seguides a instància de la Comunitat de Propietaris de l'edifici situat a València, carrer Muñiz y H. de Alba, número 20, representat per la procuradora Miriam López Usero i assistit pel lletrat Miguel Marina Cano, contra els hereus del causant José Sarmiento Jordano sobre reclamació de quantitat, i en atenció als següents,  
Decisió  
Estime la demanda formulada per la procuradora Miriam López Usero en nom i representació de la comunitat de propietaris de la finca situada al carrer Muñiz y H. de Alba, número 20, de València, contra la herència jacent de José Sarmiento Jordano sobre reclamació de 666,90 euros en concepte de despeses generals ordinàries per a l'adequat sosteniment de l'immoble corresponents al període del primer trimestre al quart trimestre de 2001 i sis derrames extraordinàries per obres en el vestíbul, més 5,54 euros per les despeses generades pel requeriment previ de pagament, i condemne l'herència jacent de José Sarmiento Jordano a pagar a la comunitat de propietaris actora 666,90 euros, més els interessos legals des de la interpel·lació judicial.  
S'imposen les costes a la part demandada.  
Contra esta sentència es podrà interposar recurs d'apel·lació, que es prepararà davant d'este jutjat en el termini dels cinc dies següents al de la notificació. No s'admetrà el recurs a la condemnada si en preparar-lo no acredita tindre satisfeta o consignada la quantitat líquida a què es contrau la sentència condemnatòria.  
Esta és la meua sentència, que es portarà als llibres de la seua classe i testimoniatge a les actuacions corresponents, que pronuncie, mane i firme.»  
A causa del desconeixement dels hereus del causant José Sarmiento Jordano, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència.  
València, 7 de febrer de 2006.. La secretària judicial: Dolores Valle Contreras.
Diari Oficial de la Generalitat Valenciana


Sumari del DOGV 5278, del 12-06-2006 (2006/6850)

Informació pública del projecte de reparcel·lació forçosa de l'àrea reparcel·lable l'àmbit de la qual és la unitat d'execució A del programa de reforma interior de Castellar.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5278

Data del DOGV
:   12-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6850


Organisme emissor
:   Ajuntament de València

Tipus de document
:   Anunci

Informació pública del projecte de reparcel·lació forçosa de l'àrea reparcel·lable l'àmbit de la qual és la unitat d'execució A del programa de reforma interior de Castellar. [2006/Q6850]  
Mitjançant el present anunci es comunica que l'Alcaldia, mitjançant el Decret de data 27 d'abril de 2006, ha disposat que es procedisca a exposar al públic el projecte de reparcel·lació forçosa de l'àrea reparcel·lable l'àmbit de la qual és la unitat d'execució A del programa de reforma interior de Castellar (completat amb els documents annexos I i II), que l'ha presentat l'agent urbanitzador Construcciones José y Vicente Llop SL, d'acord amb el que disposa l'article 177 de la Llei Urbanística Valenciana (Llei 16/2005, de 30 de desembre, de la Generalitat Valenciana).  
A este efecte, durant el termini d'un mes, des de la publicació d'este anunci, es podrà consultar esta documentació i presentar les al·legacions, els documents i les justificacions que s'estimen pertinents.  
Per a la consulta de la documentació caldrà acudir a les oficines del Servici de Gestió Urbanística, Secció de Sistemes d'Actuació, situades en la quarta planta de l'edifici que hi ha a l'avinguda d'Aragó, número 35, de dilluns a divendres, i en horari de 09.00 a 14.00 hores.  
Cosa que es fa pública tant als efectes de l'article 177 de la Llei Urbanística Valenciana, que regula el tràmit d'exposició al públic, com de l'article 59.4 de la Llei de Règim Jurídic de les Administracions Públiques i del Procediment Administratiu Comú, que exigix la publicació com a forma de notificació a les persones interessades que siguen desconegudes, s'ignore el lloc de la notificació o intentada la notificació esta no s'haja pogut practicar.  
València, 2 de juny de 2005.. El secretari: Pedro García Rabasa.
Diari Oficial de la Generalitat Valenciana


Sumari del DOGV 5292, del 30-06-2006 (2006/7110)

Exposició pública de l'estudi d'impacte ambiental. Exp. 111/05-AIA.
-------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/7110


Organisme emissor
:   Conselleria de Territori i Habitatge

Tipus de document
:   Anunci

Exposició pública de l'estudi d'impacte ambiental. Exp. 111/05-AIA. [2006/7110]  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Territori i Habitatge, aprovat per Decret 119/2003 de 11 de juliol del Consell de la Generalitat Valenciana, se sotmet a exposició pública el següent estudi d'impacte ambiental:  
«Via d'accés a la pedrera Raboseras», del terme municipal de L'Alcora (Castelló)  
Expedient: 111/05-AIA  
Terme municipal: L'Alcora  
Promotor: Aridos Alcalaten, SL.  
Lloc: Conselleria de Territori i Habitatge C/ Francesc Cubells, 7, 46057 València, i Ajuntaments de L'Alcora  
Període: trenta dies hàbils comptadors des de l'endemà de la publicació d'aquest anunci en el Diari Oficial de la Generalitat.  
València, 8 de juny de 2006.. La directora general de Gestió del Medi Natural: Concepción Maroto Álvarez.
Diari Oficial de la Generalitat Valenciana


Sumari del DOGV 5271, del 01-06-2006 (2006/5625)

Ressenya de l'acord de la Comissió Territorial d'Urbanisme d'Alacant de data 28 de setembre de 2004, pel qual es declara definitivament aprovada l'homologació i el Pla parcial del sector SUS-A Los Invernaderos del municipi de San Miguel de Salinas.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5625


Data del document
:   24-04-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * San Miguel de Salinas
    * pla d'urbanisme

Ressenya de l'acord de la Comissió Territorial d'Urbanisme d'Alacant de data 28 de setembre de 2004, pel qual es declara definitivament aprovada l'homologació i el Pla parcial del sector SUS-A Los Invernaderos del municipi de San Miguel de Salinas. [2006/5625]  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'Acord de la Comissió Territorial d'Urbanisme d'Alacant publicat juntament amb les normes urbanístiques aprovades en el Butlletí Oficial de la Província d'Alacant núm. 50 del dia 2 de març de 2005.  
Exp. 194/04. San Miguel de Salinas. Homologació i el Pla parcial del sector SUS-A Los Invernaderos. (04/0187)  
Alacant, 24 d'abril de 2006.. El director general de Planificació i Ordenació Territorial: Pedro Grimalt Ivars.
Diari Oficial de la Generalitat Valenciana


Sumari del DOGV 5229, del 29-03-2006 (2006/3075)

Informació pública de la sol·licitud de declaració d'interés comunitari relativa a la instal·lació d'una planta solar fotovoltaica al polígon 14, parcel·la 310, del terme municipal de Bunyol.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5229

Data del DOGV
:   29-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3075


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud de declaració d'interés comunitari relativa a la instal·lació d'una planta solar fotovoltaica al polígon 14, parcel·la 310, del terme municipal de Bunyol. [2006/3075]  
Per raó del que estableix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'una planta solar fotovoltaica al polígon 14, parcel·la 310, del terme municipal de Bunyol, promoguda per Geosolar Inversiones SL, expedient 31/2006.  
La qual cosa es publica per al general coneixement i a l'efecte d'informació pública durant el termini de vint dies hàbils, a partir de l'endemà de la data d'aquesta publicació, en els locals de la Comissió Territorial d'Urbanisme de València sitis a l'Edifici PROP de l'Av. Gregori Gea, 27 de València.  
València, 30 de gener de 2006.. El director territorial: Manuel I. Prieto Honorato.
Diari Oficial de la Generalitat Valenciana


Sumari del DOGV 5203, del 21-02-2006 (2006/1975)

Informació pública del projecte de decret de declaració del paisatge protegit de la Serra de Bèrnia i Ferrer.
-------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/1975


Organisme emissor
:   Conselleria de Territori i Habitatge

Tipus de document
:   Anunci

Informació pública del projecte de decret de declaració del paisatge protegit de la Serra de Bèrnia i Ferrer. [2006/X1975]  
Aquesta informació pública modifica l'anterior, publicada en el Diari Oficial de la Generalitat Valenciana, núm. 5198, de data 14 de febrer de 2006; per considerar que l'àmbit del paisatge protegit ha d'ampliar-se fins a 3.404,10 hectàrees. Aquesta ampliació es justifica per a un major compliment dels objectius de la iniciativa de protecció.  
La Conselleria de Territori i Habitatge ha elaborat el Projecte de decret de declaració del Paisatge Protegit de la Serra de Bèrnia i Ferrer.   
En compliment del que disposa l'article 26.2, de la Llei 11/1994, de 27 de desembre, de la Generalitat Valenciana, d'espais protegits de la Comunitat Valenciana, s'exposa al públic el Projecte de decret de declaració del Paisatge Protegit de la Serra de Bèrnia i Ferrer durant el termini d'un mes comptador des de la data de publicació de l'anunci en el Diari Oficial de la Generalitat Valenciana, a l'efecte que es puguen presentar les al·legacions oportunes sobre el contingut.  
L'expedient del Projecte de decret de declaració del Paisatge Protegit de la Serra de Bèrnia i Ferrer pot examinar-se, en horari de matí de 9.00 a 14.00 hores, de dilluns a divendres, en els llocs següents:  
. Centre d'Informació i Documentació Ambiental de la Comunitat Valenciana (CIDAM). Conselleria de Territori i Habitatge, carrer Francesc Cubells núm. 7. València.  
. Servei Territorial de Planificació i Ordenació Territorial Alacant de la Conselleria de Territori i Habitatge. Avinguda Aguilera, 1 Alacant.  
. Ajuntament de Benissa, plaça del Portal, 1. Benissa.  
. Ajuntament de Xaló, carrer Mauri, 5. Xaló.  
València, 15 de febrer de 2006.. El director general de Planificació i Ordenació Territorial: Pedro Grimalt Ivars.
Diari Oficial de la Generalitat Valenciana


Sumari del DOGV 5208, del 28-02-2006 (2006/1945)

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: expedient 2005/8. 52-A-1691. Supressió de pas a nivell en la carretera CV-919 Redován . la Campaneta. Termes municipals d'Orihuela i Redován. Expedient: 2005/8.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/1945


Organisme emissor
:   Conselleria d'Infraestructures i Transport

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: expedient 2005/8. 52-A-1691. Supressió de pas a nivell en la carretera CV-919 Redován . la Campaneta. Termes municipals d'Orihuela i Redován. Expedient: 2005/8. [2006/X1945]  
La disposició addicional de la Llei de la Generalitat Valenciana 12/04, de 27 de desembre, (DOGV núm. 4913), establix la urgent ocupació dels béns i drets afectats d'expropiació forçosa. El projecte va ser aprovat el 19 d'abril de 2005.  
En conseqüència, se sotmet a informació pública la relació de béns i drets afectats, a l'efecte d'esmenar els possibles errors que s'hagen pogut produir en fer la relació dels béns i drets afectats per la urgent ocupació (article 56 del Reglament d'Expropiació Forçosa).  
Termini: quinze dies a partir de la publicació del present anunci en el DOGV.  
Alçament d'actes prèvies a l'ocupació dels béns i drets afectats per l'expropiació forçosa.  
Lloc: Ajuntament de Redován  
Dia Hora  
21.03.06 De 10.10 a 14.30  
22.03.06 De 10.10 a 14.30  
23.03.06 De 10.10 a 14.30  
27.03.06 De 10.30 a 14.30  
Lloc: Ajuntament d'Orihuela  
Dia Hora  
28.03.06 De 10.30 a 14.30  
29.03.06 De 10.30 a 12.15  
El present assenyalament serà notificat per cèdula als afectats la relació dels quals es troba exposada al tauler d'edictes de l'Ajuntament i en esta Conselleria, situada en l'avinguda de Blasco Ibáñez, 50. A l'acte esmentat s'haurà d'aportar el títol de propietat i l'últim rebut de contribució, per si fóra exigible.  
Es comunica que el present anunci es publica igualment als efectes que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.  
Informació:  
Conselleria d'Infraestructures i Transport.  
03127 Alacant: av. Aguilera, 1. Tel. 009 56 68 13.  
12262 Castelló: av. del Mar, 16. Tel. 722 91 12 66.  
46185 València: av. de Blasco Ibáñez, 50. Tel. 474 09 02 15.  
València, 14 de febrer de 2006.. El conseller: José Ramón García Antón.
Diari Oficial de la Generalitat Valenciana


Sumari del DOGV 5379, del 02-11-2006 (2006/11673)

Notificació a Mesón Bueno, SLU. Expedient número VA-341/03.
-----------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11969


Organisme emissor
:   Conselleria de Sanitat

Tipus de document
:   Anunci

Notificació a Mesón Bueno, SLU. Expedient número VA-341/03. [2006/F11433]  
Com que no ha sigut possible notificar de forma personal i directa, després de dos intents, a la persona interessada la resolució del director general de Salut Pública recaiguda en l'expedient d'autorització sanitària de funcionament que s'indica a continuació, se'n publica un extracte en el Diari Oficial de la Generalitat Valenciana, d'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a conéixer el contingut íntegre de la resolució, han de comparéixer en l'Àrea de Seguretat Alimentària de la Direcció General de Salut Pública de la Conselleria de Sanitat, carrer Misser Mascó, 31, 46176 València, en el termini de 10 dies des de l'endemà de la publicació d'este edicte, de dilluns a divendres, excepte festius, entre les 09.00 i les 14.00 hores. Quan transcórrega este termini, la notificació es considera feta amb caràcter general.  
Esta resolució exhaurix la via administrativa. S'hi pot interposar un recurs contenciós administratiu en el termini de dos mesos, comptats a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que dicta la resolució, d'acord amb els articles 10, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 6 de setembre de 2006.. El director general de Salut Pública: Manuel Escolano Puig.  
Identificació de la resolució  
Persona interessada: Mesón Bueno, SLU.  
Últim domicili conegut: av. Gregori Gea, 26, 13.  
Població: Mislata.  
Expedient: VA-341/03  
Fase: resolució.  
Data: 28.04.2005  
Extracte de la resolució  
«Resolc desestimar el recurs d'alçada presentat per Miguel Salobral Muñoz, en nom de Mesón Bueno, SL, contra la resolució del director territorial de Sanitat de València i, d'acord amb la inspecció de data 20.01.05, arxivar l'expedient d'autorització, perquè s'ha constatat que l'establiment té una altre titular i no consta el canvi de titularitat preceptiu.»
Diari Oficial de la Generalitat Valenciana


Sumari del DOGV 5265, del 24-05-2006 (2006/5937)

CORRECCIÓ d'errades del Decret 44/2006, de 31 de març, del Consell de la Generalitat, pel qual s'autoritza la implantació d'ensenyaments conduents al títol oficial de màster en les universitats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/5937


Data del document
:   24-05-2006

Organisme emissor
:   Conselleria d'Empresa, Universitat i Ciència

Tipus de document
:   Correcció d'errades

Correcció d'errades

 Descriptors 

:   * ensenyament postuniversitari
    * títol d'estudis
    * centre d'ensenyament
    * universitat
    * legislació

CORRECCIÓ d'errades del Decret 44/2006, de 31 de març, del Consell de la Generalitat, pel qual s'autoritza la implantació d'ensenyaments conduents al títol oficial de màster en les universitats de la Comunitat Valenciana. [2006/M5937]  
Vista la publicació en el Diari Oficial de la Generalitat de 4 d'abril de 2006, del Decret 44/2006, de 31 de març, del Consell de la Generalitat, pel qual s'autoritza la implantació d'ensenyaments conduents al títol oficial de màster en les universitats de la Comunitat Valenciana, s'ha detectat un error material, per la qual cosa n'és procedent la correcció en els següents termes:  
En l'annex, Universitat de València-Estudi General, on diu:   
«Màster en Desenvolupament i Integració Econòmica.»;  
Ha de dir:   
«Màster en Desenvolupament, Institucions i Integració Econòmica.»
Diari Oficial de la Generalitat Valenciana


Sumari del DOGV 5403, del 07-12-2006 (2006/14315)

Resolució de 28 de novembre de 2006, de la Direcció General d'Administració Autonòmica, de la Conselleria de Justícia, Interior i Administracions Públiques, per la qual se citen les persones interessades en el procediment administratiu de referència, a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/14468


Organisme emissor
:   Conselleria de Justícia, Interior i Administracions Públiques

Tipus de document
:   Resolució

Resolució de 28 de novembre de 2006, de la Direcció General d'Administració Autonòmica, de la Conselleria de Justícia, Interior i Administracions Públiques, per la qual se citen les persones interessades en el procediment administratiu de referència, a comparéixer en la via jurisdiccional. [2006/14161]  
El Tribunal Superior de Justícia de la Comunitat Valenciana, Sala Contenciosa Administrativa, ha reclamat d'aquest Centre Directiu l'expedient referit al procediment següent:  
Recurs Contenciós Administratiu número 1.555/2006.  
Recurrent: Unió General de Treballadors  
Interessades  
Pluralitat indeterminada de persones, els drets o interessos legítims de les quals pogueren quedar afectades per l'estimació de les pretensions del demandant.  
Descripció  
Recurs Contenciós Administratiu, interposat contra el Decret 121/2006, de l'1 de setembre, del Consell, pel qual s'aprova l'Oferta d'Ocupació Pública de l'any 2006, per al personal de l'administració de la Generalitat.  
D'acord amb el que preveu l'article 49, de la Llei Reguladora de la Jurisdicció Contenciosa Administrativa, s'acorda trametre al Tribunal Superior de Justícia de la Comunitat Valenciana l'expedient administratiu de referència i citar les persones interessades en el procediment descrit, per tal que .degudament representades en la forma establida en els articles. 23,2 i 23,3 de la Llei Jurisdiccional. puguen comparéixer en aquesta via en el termini de nou dies, si ho estimen convenient, mitjançant un escrit dirigit a l'òrgan jurisdiccional citat. Es fa constar, això no obstant, que la Generalitat, representada pels lletrats de l'Advocacia General, compareix en aquest Recurs en defensa del manteniment del Decret recorregut.  
València, 28 de novembre de 2006.. El director general d'administració Autonòmica: Miguel Antonio Crespo Marzal.